b'\n_START_ARTICLE_\nBajeso teorema\n_START_PARAGRAPH_\nBajeso teorema \xe2\x80\x93 tikimybi\xc5\xb3 teorijos teorema, kuri nustato \xc4\xafvykio tikimyb\xc4\x99, kai stebint \xc5\xbeinoma tik dalis informacijos apie \xc4\xafvykius. Kitaip tariant, pagal Tom\xc4\x85 Bajes\xc4\x85 galima daug tiksliau nustatyti tikimyb\xc4\x99, imant i\xc5\xa1 anksto \xc5\xbeinom\xc4\x85 informacij\xc4\x85 ir nauj\xc5\xb3 steb\xc4\x97jim\xc5\xb3 duomenis.\n_START_SECTION_\nKova su spamu\n_START_PARAGRAPH_\nElektroninio pa\xc5\xa1to \xc5\xbeinu\xc4\x8di\xc5\xb3 spamo filtrams sukurti naudojami \xe2\x80\x9emokymosi\xe2\x80\x9c procese sudaryti \xc5\xbeodynai. Tam paimamas senas rankiniu b\xc5\xabdu i\xc5\xa1rinkt\xc5\xb3 prane\xc5\xa1im\xc5\xb3 archyvas ir perduodamas programai mokytis ir tolimesnei analizei. Programa nustato kiekvieno tipo prane\xc5\xa1ime pasikartojan\xc4\x8dius \xc5\xbeod\xc5\xbeius \xe2\x80\x93 kiek kart\xc5\xb3 kiekvienas \xc5\xbeodis pasirodo lai\xc5\xa1kuose i\xc5\xa1 nurodytos bylos. Kai \xc5\xbeodynai galutinai sudaryti, tikimyb\xc4\x97, kad nauja \xc5\xbeinut\xc4\x97 yra spamas, apskai\xc4\x8diuojama pagal Bajes\xc4\x85 kiekvienam \xc5\xbeod\xc5\xbeiui i\xc5\xa1 lai\xc5\xa1ko. Normalizuojant ir sumuojant \xc5\xbeod\xc5\xbei\xc5\xb3 tikimyb\xc4\x99 gaunama bendra tikimyb\xc4\x97, pagal kuri\xc4\x85 galima priskirti \xc5\xbeinut\xc4\x99 spamui._NEWLINE_Bajeso teoremos taikymas leid\xc5\xbeia apsieiti be pa\xc5\xa1to d\xc4\x97\xc5\xbeu\xc4\x8di\xc5\xb3 \xe2\x80\x9ejuod\xc5\xb3j\xc5\xb3 s\xc4\x85ra\xc5\xa1\xc5\xb3\xe2\x80\x9c sudarymo. Bajeso filtrai gali savaranki\xc5\xa1kai, nedaug nusileisdami \xc5\xbemogaus sugeb\xc4\x97jimams, atpa\xc5\xbeinti \xe2\x80\x9eblog\xc4\x85\xe2\x80\x9c \xc5\xbeinut\xc4\x99, kurioje reklamin\xc4\x97 informacija pateikiama kaip paprastas tekstas ar HTML. Po mokymo ir didelio \xc4\xafdirbio pasiseka atrinkti iki 95 \xe2\x80\x9397\xc2\xa0% spamo._NEWLINE_Bet \xc5\xa1iuk\xc5\xa1lintojai surado b\xc5\xabd\xc4\x85 apeiti tokius filtrus. D\xc4\x97l to \xc4\xaf lai\xc5\xa1k\xc4\x85 \xc4\xafdedamas neutralus tekstas, o reklama pridedama kaip paveiksl\xc4\x97lis prie teksto. Atsitiktinis tekstas apgauna filtr\xc4\x85 ir neduoda galimyb\xc4\x97s mokyti. Nors ir yra galimyb\xc4\x97 pasinaudoti teksto atpa\xc5\xbeinimo programomis, kuriuos gali i\xc5\xa1 paveiksl\xc4\x97li\xc5\xb3 i\xc5\xa1imti tekst\xc4\x85, o paskui j\xc4\xaf perduoti Bajeso filtrui, da\xc5\xbeniausiai taip programos nedaro. Beje, toki\xc5\xb3 program\xc5\xb3 veikimas reikalauja papildom\xc5\xb3 kompiuterio paj\xc4\x97gum\xc5\xb3.\n_START_SECTION_\nBajeso statistika\n_START_PARAGRAPH_\nAngli\xc5\xa1kai "Bayesian Inference", statistikos kryptis, pavadinta Tomo Bajeso garbei. Statistiniai metodai pagal tikimyb\xc4\x97s interpretacij\xc4\x85 gali b\xc5\xabti skirstomi \xc4\xaf dvi r\xc5\xab\xc5\xa1is: klasikiniai ir Bajeso. Klasikin\xc4\x97 statistika, paremta Did\xc5\xbeiausio tik\xc4\x97tinumo metodu (\'maximum likelihood\'), mokoma daugumoje mokykl\xc5\xb3 ir universitet\xc5\xb3. Bajeso statistika, paremta Bajeso teorema, mokoma jau gerai \xc5\xbeinant klasikin\xc4\x99 statistik\xc4\x85, universitetuose su stipriomis matematikos ir statistikos katedromis, yra tarsi alternatyva klasikinei statistikai. Bajeso statistikos \xc5\xa1alininkai neretai kritikuoja klasikin\xc4\x99 statistik\xc4\x85 d\xc4\x97l \xc4\xafvairi\xc5\xb3 prielaid\xc5\xb3 darymo, kurios neturi nieko bendro su tikrove. Bajeso statistika prad\xc4\x97jo ypa\xc4\x8d populiar\xc4\x97ti atsiradus galingiems kompiuteriams, nes daugelis Bajeso statistikos parametr\xc5\xb3 \xc4\xafvertinimo metod\xc5\xb3 yra paremti skaitmeniniu modeliavimu, vadinamaisiais Markovo grandininiais Monte Karlo (MCMC - Markov Chain Monte Carlo) metodais.'